ISANDA LAUAS
Tere tulemast saatesse "Isanda lauas"!
Meie teema täna on väga tähtis ja ka tõsine meile kristlastele.
Me räägime taastamisest.
Tere tulemast, Keijo Lindeman! - Aitäh!
Enne kui lähme selle tähtsa ja tõsise teema juurde,
vaatajad tahavad teada, kes on Keijo Lindeman.
Räägi meile, kus oled sündinud ja üles kasvanud.
Sündisin Heinavee asulas aastal 1945.
Seal ma veetsin lapsepõlve ja noorpõlve kuni 16-aastaseni.
Sinu lapsepõlv oli tormiline. Perel polnud ka eriti varandust.
Jah. Noorpõlves ma ei kohanud kordagi oma bioloogilist isa.
Hiljem viimaste aastate jooksul olen saanud kohtuda isa suguvõsaga.
Nad elavad siin pealinna kandis ja on mind sõbralikult vastu võtnud.
Väiksena olin kuni 5-aastaseni vanaisa, vanaema ja ema hoida.
Siis hakkasin elama ühe abielupaari juures.
Mu kasuisa suri, kui ma olin koolis esimeses klassis.
Elu läks edasi 16-aastaseni talus,
kus meil olid mõned lehmad, lambad, natuke põllumaad.
Polnud elektrit ega telefoni, vett toodi ja viidi ämbritega.
Oli puuküte, suitsusaun ja kool asus 5 km kaugusel.
Talvel käisin koolis tõukekelguga, suusatades või jala.
Ülejäänud aasta käisin jalgrattaga.
Nii see noorus mööduski.
Võrreldes tänapäeva kooliga, tol ajal oli sellega rohkem tegemist.
Aga tagantjärele vaadates,
see kõik lõi su elule tugeva aluse ja sa ei karda enam väljakutseid.
Tollal sai tehtud mitmesuguseid maatöid ja sinna sekka ka metsatöid.
Ühel suvel olin ka kraavikaevaja. Kõik maatööd said selgeks.
Muidugi andis see kõik hea aluse.
Samuti külvati mu ellu esimesed vaimulikud seemned,
kuna kasuema oli pühapäevakooli õpetaja.
Seal need seemned külvati.
Ka koolis olid tol ajal Piiblitunnid ja hommikupalvused.
Nüüd kahjuks pole neist enam midagi järel.
Kuigi välised tingimused olid karmid,
oli olemas armastus ja vaimulik seeme sai külvatud.
Jah, loodi alus, mis hiljem kandis vilja.
Päris noorena sa kohtusid ka Jeesusega.
Jah. 16-aastasena kolisin Kuopiosse.
Seal elasid sugulased, tädid ja ka ema kolis hiljem sinna.
Nad olid sellal usklikud. Elu jätkus seal.
Ma tahtsin saada elektrikuks,
kuna see oli juba lapsest peale mu harrastus ja unistus.
Sain ühte elektrifirmasse algul jooksupoisiks, hiljem laotööliseks.
Edasi sain elektripaigaldaja abiliseks,
siis elektripaigaldajaks.
Muudkui praktiseerisin oma ametit
ja hiljem õppisin Vaasas elektriinseneriks.
Olen kõrgkoolis edasi õppinud ka automaatikainseneriks.
Selle ameti peal oled töötanud pensionini välja?
Jah. Olin vahepeal ka müügimees.
Aga elektriku eriala on mul olnud kõige tähtsam.
Viimased 20 aastat tegutsesin algul ametikoolis elektriala õpetajana,
hiljem ka juhtimise, projekti ja planeerimise ülesannetes.
Jäin pensionile aastal 2010.
Kui sa tulid usule,
millal sind hakkasid huvitama Piibli tõed ja nende uurimine?
Sain usklikuks talvel 1968-69.
Usuletuleku protsessi käigus ma kohtasin oma naist.
Me abiellusime ja temagi on tulnud usule.
Ja kohe algusest peale on vaimulikud asjad huvitanud.
Samas enne usuletulekut ma lugesin Piibli paar korda läbi.
See huvi Piibli teemade vastu on vanem kui minu usuelu.
Sa hakkasid otsima tõde ja uurima, kuidas seda kõike õpetatakse.
Jah. Ma lugesin palju Piiblit ja selgitavat kirjandust.
Huvi pakkusid ka Iisrael ja prohvetid.
Kõigepealt käisin koosolekutel rääkimas.
See läks tasapisi üle Piiblitundide korraldamise peale.
Neid tunde olen andnud tuhandeid.
Võrreldes neid Piiblitunde algusaegadel ja tänapäeval, palju on muutunud.
On toimunud palju muutusi.
Alguses käisime naisega nelipühi kirikus 11 aastat.
Tänu Jumalale, sealt saime hea koolituse,
algõpetuse ja praktilised oskused, mis on väga kasulikud asjad.
Aga hiljem, 70-ndate lõpust alates, hakkas huvitama see taastamine.
Ja siis me lõime sõpradega ühingu nimega Iisraeli Abi,
mis annab teavet Piibli ja Iisraeli kohta.
Saadame Iisraeli ka humanitaarabi.
Tol ajal hakkasin sügavamalt uurima
taastamise teemat, Piibli tõdesid, apostelliku algkiriku praktikat.
Siis aastatel 1984-1988 elasime naisega Iisraelis,
kus saime olla ühenduses messiaanlike usklike kogudustega.
Saime kokku ka Josef Shulamiga Negevist,
kes igal aastal teeb seminare ja koosolekuid ka Soomes.
Sel aastal on tema koosolekud mitmel pool Soomet.
Seal see teadmine taastamisest ja ristiusu Iisraeli juurtest süvenes veelgi.
Sa oled korduvalt kasutanud väljendit "taastamine".
Defineeri meile seda, nii nagu Piibel õpetab.
Sellest räägivad mitmed kirjakohad.
Aja kokkuhoiu mõttes, toon välja kesksema koha
Apostlite tegude 3:19-21:
"Parandage meelt ja pöörduge, et teie patud pühitaks ära.
Et kosutavad ajad tuleksid Jumala juurest ja et Ta saadaks teile selle,
kes teile on määratud - Jeesuse Kristuse."
Algteksti järgi:
"Tema peab jääma taevasse kuni selle ajani,
kui kõik taas oma kohtadele asetatakse,
millest Jumal on oma pühade prohvetite suu kaudu rääkinud."
Viimane salm toob ilusti esile,
mis peab juhtuma enne Jeesuse tulekut.
Jah, see on väeline Piibli kirjakoht.
See ilmutab, et Jeshua ehk Jeesus Kristus
ei tule siia maamunale tagasi enne, kui see taastamise protsess toimub.
Ja see puudutab üsna mitmeid elualasid ja asju.
Kirjelda lühidalt, millised peamised asjad siia kuuluvad.
Siia kuuluvad ajaarvamise ja kalendri taastamine.
Sest Jesaja raamatu päris lõpus räägitakse,
et kohtu järel koidab Messia Rahuriik.
Et sabati ajal ja uuel kuul kõik saavad kummardama Issandat.
Piiblijärgses kalendris loetakse kuid kuu faaside järgi.
Kui kuusirp hakkab nullpunktist kasvama,
siis veedetakse siiamaani uue kuu päeva.
Järelikult siis on maakeral kalender, mille Jumal määras juutidele.
Ka räägib see koht,
et sabati ajal kõik palvetavad ja kummardavad Issandat.
Ka puhkepäev asetatakse endistviisi oma kohale.
Kui uurida apostlite tegusid,
siis algkogudus pidas sabatit puhkepäeval.
See puudutab ka piibellikke pühasid.
Kui uurime Apostlite tegusid ja Kirju,
märkame, et algkogudus veetis 1. sajandil pühi, mis olid antud Iisraelile.
Neist on läbilõige 3. Moosese 23. peatükis.
Need Issanda pühad olid ühtlasi ka algkoguduse pühad.
See taastamine puudutab ka
seaduse ja armu ehk Toora ja armu vahelist suhet.
See puudutab koguduse ülesehitust.
Algkoguduse päevil ei olnud konfessioone ega ususuundi.
Vaid usklike keskpunktis oli üks süda, üks hing,
omavaheline austamine, armastus ja hoolitsemine.
Seegi on väga tähtis taastamise ala.
Minu arusaam Piibli valguses on see,
et selle armuaja järel ei tule muud, kui Rooma-taoline suur Babülon.
Ja taastatud, Püha Vaimu täis, üleloomulik Messia ihu kogudus.
Seda see suur Babülon kiusab taga, nagu Ilmutuse 17 räägib.
Veel taastamisest - Iisraelil on selles keskne osa.
Iisrael saab uuesti sündima.
Kogu rahvast saab messiaanlik preesterkond
tulevases 1000-aastases messiaanlikus rahuriigis, kuningriigis.
Jeshua ehk Jeesus Kristus on selle riigi kuningas.
Jumalal pole vabariik, vaid Tal on kuningriik.
Edasi puudutab taastamine ka maakera ja loodut.
Nagu Kiri roomlastele 8 ütleb,
et loodu vabastatakse hävingu orjusest Jumala laste kirkuse vabadusse.
Saabub paradiisi ajajärk 1000-ks aastaks.
Kõik need taastamise alad tuuakse välja ka Piiblis.
Need on suured asjad.
Tänapäeva olukorrast vaadatuna, tundub justkui oleks suur mägi ees.
Nii ongi. Mis siin on juhtunud näiteks ajaarvamise ja kalendri suhtes?
Julius Caesari rooma ajaarvamine tuli aastal 45 eKr maailma.
Seda järgivad Ida kirikud oma Jumalateenistuste korraldustes.
Siis hiljem Lääne kirikus Gregorius
1500-ndatel parandas seda Julianuse kalendrit.
Siis tuli tema nime järgi gregoriaanlik ajaarvamine maailma.
See on valitsev ajaarvamine tänapäeval.
Jumala kalender on unustatud.
Aastal 321 Rooma keiser Constantinus Suur
määras auväärt päikesepäeva ehk pühapäeva puhkepäevaks.
Seda siis järgiti kirikutes mitusada aastat.
Sellega pühapäev ehk päikesepäev
sai kristliku maailma ametlikuks puhkepäevaks.
Seegi on Roomast tulnud. See puudutab ka pühi.
325. aastal oli Nikea Kirikukogu, mille kutsus kokku Constantinus Suur.
Seal taheti loobuda vanast, Piiblile põhinevast juudi variandist
veeta Ülestõusmispühi juutidega koos piibelliku kalendri nissanikuu 14. päeval.
Seal olid ka antisemitistlikud põhjused,
kuna ei tahetud olla neetud juutide sarnased.
Rooma keiser Constantinus Suur sai korraldada nii,
et otsustati kevadpüha pidada kevadpäeva täiskuujärgsel pühapäeval.
Nii see on tänaseni.
Seegi on Rooma "toodang". Rooma "toode" on ka jõulud.
Kuna Paabeli müsteeriumi usust on tulnud päikese sünnipäev ja
päikesejumala sünnipäev oli 25. detsembril.
Kristlik kirik ei hakanud võitlema selle vastu.
Vaid 300-ndatel pandi sellele kristlik sisu ja sellest tehti Kristuse sünnipäev.
Kuigi tegelikult on Kristus sündinud sügisel Lehtmaja pühade ajal.
Ehk siis on need kõik vapustavad teesid ja avastused juhtunust.
Sina oled kirjutanud 7 raamatut.
Üks neist on "Apostlik kogudus ja antikristuse eksitus".
Just see "antikristuse eksitus",
kas see pole see, mis kogu aeg on juhtunud?
See on asja tuum.
Kui uurida Piiblit sellelt alalt, mis on Jumala töö ja mis kuradi töö,
võime avastada, et Jumal annab kätte tõe ja suuna, mida mööda liikuda,
siis kurat teeb kõrvale selle jäljenduse.
Toome ühe põhjapaneva näite.
Kui Piibel räägib usu kaudu Jeesusesse uuestisünnist Jumala lapseks,
siis hingevaenlane on teinud sinna kõrvale taassünni ehk inkarnatsiooni.
Õpetuse, et inimese hing käib ringi ja sünnib aina uuesti siia maailma.
See on üks näide kuradi valede jäljendustest.
Küsimus on siis selles,
et hingevaenlane on tulnud tapma, hävitama ja maha kiskuma
ka seda Jumala püha plaani, mille Ta on teinud.
Nüüd on küsimus selles, et kuidas tulla juurte juurde tagasi?
Tihti, kui räägitakse nendest juudi juurtest ja taastamisest,
siis pannakse judaism ja käsuvaimsus ning arm teineteise vastu.
Mis sa arvad, milline on see Jumala plaan?
Taastamise all ei mõelda üldse käsuorjuse alla minekut,
vaid armu alusel toimuvat taastamise protsessi.
Eeskujuks ei võeta rabide judaismi,
vaid esimese sajandi apostelliku algkoguduse õpetused
ja praktika, mida Uue Testamendi lehtedel neist asjadest on kirjutatud.
Ja aluseks on ka Vana Testament, kuna Uus Testament on selle jätk.
Tihti on nii, et Vana Testament jäetakse kõrvale, loetakse vaid UT.
Siis pole ka meeleparandust ja patust loobumist
ning sedasi jääb Piibli tundmine väga väikeseks.
Jah, aga peab meeles pidama, et apostlite algkoguduse
ja Jeesuse ajal polnud Uut Testamenti kirjalikult olemas.
Vana Testament oli nende Piibel ja pühakiri.
Ja ka meie peaksime seda võtma pühakirjana, nagu Uut Testamentigi.
Sest Jumal on seesama eile, täna ja igavesti.
Nad nagu oleksid kaotanud oma tõe.
Jah. Seegi on osa kuradi eksitustest, hülgame Piibli Vana Testamendi osa.
Kui ei saa aru Vanast Testamendist,
siis jääb arusaamine Uuest Testamendist puudulikuks.
Kas on ka nii, et seda väljendit "taastamine",
hingevaenlane on suutnud kuidagi moondada?
Jah. Üheks näiteks on gnostikute ketserlus.
Nad usuvad, et kui Jumal on piisavalt kõrvetanud kuradit ja jumalatuid põrgus,
lõpuks Ta vaatab läbi sõrmede ja ütleb kuradile:
Tule nüüd sealt taeva rõõmusse!
See on üks vale arvamus taastamisest.
Eesmärgiks on ikkagi Piibli valguses
tagasipöördumine pühakirja juurde.
Tagasipöördumine apostlite algkoguduse praktika juurde.
Tagasipöördumine Iisraeli juurte ja õlipuu juurde.
Rääkisid nendest juurtest.
Ma arvan et see on selline ala, kus on vaja rohkem arusaamist.
Kas saad veel rääkida, mida mõeldakse Iisraeli juurte all?
"Iisraeli juured" tähendab seda, et me pöördume sinna,
mis oli 1. sajandi algkoguduse praktika Lähis-Idas ja sealkandis.
Seda oleme proovinud ka Soomes edendada.
Alates 1981 sügisest oleme veetnud Lehtmajade pühi,
üle 20 aasta oleme pidanud Paasapühi nissanikuu 14.päeval,
nagu algkogudus seda tegi.
Mitmetes paikades peetakse sabatit ja nii edasi.
Nendest asjadest räägitakse ja kirjutatakse, lindistatakse saateid.
See asi läheb edasi.
Iisrael on geograafiliselt väike maa, väikese juutide arvuga.
Selle ümber on üle 300 miljoni moslemi, kogu aeg on suur vastasseis.
Kuidas sa vaimulikult hindad seda vastasseisu?
Seal on tõesti vastasseis
ja võib öelda, et seal on Koraani ja Piibli vaheline vastasseis.
Samas meil kristlikus maailmas
on omakorda Rooma ja Jeruusalemma vaheline vastasseis.
Me peaksime lahkuma Roomast ja naasma Jeruusalemma.
Kui nii rääkida geograafiliste sümbolitega.
Kas just Jeruusalemm on see linn, mis tegelikult on see "kuum kartul"?
Vaenlane ei taha anda järele.
Täpselt nii see ongi. Lähis-Ida olukorda tuleb mõista sellise vaimuliku taustaga.
Hingevaenlane on Iisraeli ümber piiranud vaenulike rahvaste ja riikidega.
Hingevaenlane teab, et peab eksisteerima Iisraeli rahvas
ja Jeruusalemm, mis kutsub: "Tere tulemast, Jumala nimel!"
Kui hingevaenlane ei saa midagi teha Jumalale,
siis ta üritab hävitada Iisraeli ja võtta Jeruusalemma oma valdusse.
Et poleks juudi rahvast, kes kutsuks Messiast tagasi
ja kurat satuks oma saatuse teele.
See on vaimulik tuum, miks seal on selline võitlus.
Nendest asjadest oleks meil veel palju rääkida,
aga me alguses leppisime kokku, et sa teed veel saatesarja,
mis tuleval sügisel tuleb meie kanalile.
Aga enne lõppu ma palun sind Keijo, et sa ütleksid televaatajatele,
mis Jumal sinu südamele on pannud.
Head sõbrad, TV7 vaatajad! Me elame armuaja lõppjärgus.
Samas on ka taastamise aeg.
Kõikjal maailmas see protsess liigub edasi, samuti ka siin Soomes.
Ja meil oleks aeg loobuda oma lemmikõpetuste praktikatest,
mis on aastasadu ja isegi üle 1000 aasta olnud kristlaskonna seas.
Meil on aeg tagasi minna pühade kirjade juurde.
On aeg tagasi tulla apostlite algkoguduse praktika ja õpetuse juurde.
On aeg tulla tagasi ka Iisraeli püha õlipuu juurde.
Ja aeg on tagasi tulla Roomast Jeruusalemma.
See on Piibli järgi tähtis asi, nagu lugesime kirjakohast.
Ja me peaksime alanduma Jumala ees,
et me ei satuks lõpuaegadel kõrvalteele ja oleksime kasutuskõlblikud Jumalale.
Lubagu Jumal, et me saame vaimulikku silmavõiet, Püha Vaimu silmavõiet.
Ja alandlikku meelt võtmaks vastu taastamine,
see, mis Piiblisse kirjutatud ja ka pühades kirjades.
Keijo, me oleme vestelnud neist tõsistest ja sügavatest asjadest.
Kui me niimoodi ei tee, siis me kaotame õnnistuse.
Ma usun seda, et Jumalal on plaan Soome rahva jaoks.
Et Soome rahvas teeks just seda, mida sina rääkisid.
See annab meile mitmesuguseid õnnistusi, näiteks majanduse valdkonnas.
Riik jääks sõltumatuks ja saaksime võita Jumalale hingi üle kogu maailma.
Jah. Selle eest me palvetame ja usume, sest see on kirjas Jumala Sõnas.
See läheb täide. Isegi kui teeme valesti, Jumal ikkagi viib oma Sõna täide.
Aitäh, Keijo, ja me jääme ootama seda tulevast õpetussarja sellel kanalil.
Rääkisime suurtest asjadest.
Vajame väge ülevalt, et muutuda selle järele, mida Sõna õpetab.
Nii me loodame ja soovime õnnistust TV7 tööle!
Aitäh, Keijo, õnnistust sinu tulevatele aastatele!
Tõlge: Raul Jürimaa